**Ana Colovic Lesoska**, nada c. 1979, é unha bióloga macedonia.

Traxectoria
-----------

En 2011 comezou unha campaña contra a construción de diques para a produción de enerxía hidroeléctrica no Parque Nacional de Mavrovo, co fin de salvagardar as especies ameazadas, incluíndo o lince balcánico. Isto levou á retirada dos préstamos do Banco Mundial e o Banco europeo para Reconstrución e Desenvolvemento (EBRD), convencendo ao goberno de Macedonia do Norte de suspender as obras das presas no parque nacional. 

A bióloga Colovic Lesoska, escoitou falar en 2010 dos plans para crear instalacións hidroeléctricas en Mavrovo. Entre elas, a presa de Boškov Most, de 33 metros de altura e a presa de Lukovo Pole, de 70 metros de altura. Como directora executiva do centro de investigación ambiental macedonio Eko-svest, en colaboración con outra ONG e activistas, lanzou a campaña "Salvar Mavrovo". En novembro de 2011, presentou unha queixa ante o ERBD, explicando que aprobaran un préstamo para o proxecto Boškov Mostsin sen realizar a avaliación medioambiental requirida. Animou ás embaixadas con representantes no consello de administración do EBRD a meter presión para pór fin ao financiamento. Unha petición que lanzou instando o goberno, ao ERBD e ao Banco Mundial para pór fin a eses proxectos conseguiu preto de 100 000 firmas.

Parque nacional Mavrovo.
En 2013, presentou unha queixa ante o Convenio de Berna sobre a conservación da vida silvestre e os hábitats naturais europeos, explicando que o proxecto hidroeléctrico de Boškov Most "podería ter un impacto negativo decisivo no lince". En decembro de 2015, o Convenio de Berna ordenou ao ERBD e ao Banco Mundial suspender o financiamento xa que o proxecto podería ter "un impacto negativo decisivo sobre o lince". O Banco Mundial retirou inmediatamente o financiamento e, o mes de maio seguinte, unha decisión xudicial anulou o permiso ambiental do proxecto Boškov Most. En xaneiro de 2017, o BERD cancelou o financiamento.

Recoñecementos
--------------

En recoñecemento aos seus esforzos e logros, en abril de 2019 Ana Colovic Lesoska foi unha das seis persoas galardoadas co Premio ambiental Goldman. Foi a primeira vez que se concedeu este premio a Macedonia do Norte.

Notas
-----

1. ↑  Colovic Lesoska, Ana (30 de novembro de 2015). "Bern Convention Committee to decide fate of Balkan lynx and Boškov Most hydropower plant in Macedonia". Bankwatch Network. Consultado o 19 de maio de 2019.
2. ↑  "Eligibility Assessment Report: Complaint Boskov Most HPP" (PDF). European Bank for Reconstruction. 1 de decembro de 2011. Consultado o 19 de maio de 2019.
3. ↑  "Eko-svest". Bankwatch Network. Consultado o 19 de maio de 2019.
4. 1 2 3  "Ana Colovic Lesoska". The Goldman Environmental Prize. 29 de abril de 2019. Consultado o 19 de maio de 2019.
5. ↑  Dasgupta, Shreya (29 de abril de 2019). "Meet the winners of the 2019 Goldman Environmental Prize". Mongabay. Consultado o 19 de maio de 2019.
6. ↑  "Conoce a los seis ‘premios Nobel’ de la protección ambiental de este año" (en castelán). 2019-05-02. Consultado o 2021-02-04.
7. ↑  "Macedonian activist wins Goldman Environmental Prize". Balkan Green Energy News. 30 de abril de 2019. Consultado o 20 de maio de 2019.

Véxase tamén
------------

### Ligazóns externas

* Ana Colovic-Lesoska perfil en Linkedin
* Ana Colovic Lesoska, 2019 Goldman Environmental Prize, North Macedonia